बडूही (ऊना)। क्षेत्र के तहत पड़ते गांव भैरा एवं टकाराल में अग्निकांड में लाखों रुपए की संपत्ति जल कर राख हो गई है। शनिवार दोपहर टकारला और भैरा में आगजनी की घटनाओं से ग्रामीणों में खलबली मच गई। आनन फानन में ग्रामीणों ने अपने स्तर पर आग बुझाने के प्रयास किए। भीषण आग की लपटें तेज होने के चलते हर कोई बेबस था। इतने में मौके पर पहुंची दमकल कर्मियों ने काफी मशक्कत के बाद आगजनी पर काबू पाया लिया। अन्यथा भीषण आग की लपटें भयंकर रूप धारण कर सकती थी। उधर पुलिस ने मामले के संदर्भ में छानबीन शुरू कर दी है।